Droogtehulp-projek - My Matzikama | My Matzikama
Die Wes-Kaap beleef tans 'n droogte en het ook 'n groot watertekort. Almal weet dat water ook 'n skaars hulpbron is. Met die waterkrisis wat ons tans beleef, kan jy jou deel doen en help om 'n bydrae te maak.
Burre Burger, stigter van die droogtehulpfonds-projek, het reeds op 3 Maart op Calvinia met die projek begin. Hy het hulp verleen tydens die droogte krisis wat Calvinia ondervind het en die projek het uitgebrei na ander plekke soos Bitterfontein, Eksteenfontein, Brandvlei, Kliprand, Pofadder, Vredendal en nog vele meer.
"Ek het op Vrydag, 3 Maart met die droogtehulp projek begin en op Sondag, 5 Maart het ek my eerste vrag voer op Calvinia afgelaai en in totaal het ek 231 vragte afgelaai," sê Burger.
Burger voeg ook by dat personeel van Jacaranda FM eerskomende Saterdag, 16 September, 26 vragte voer na Vredendal sal ry om die boere in die Matzikama-streek te help.
"Ons gaan op Sondag, 17 September, om 11:00 'n dankdiens hou by Vredendal-Suid se sportterrein en almal in die Matzikama-streek, veral die boere, is welkom om die diens by te woon," sê Burger en voeg ook by dat die voer wat Jacaranda FM skenk sal ná die dankdiens oorhandig word aan al die boere in die Matzikama omgewing.
"Ek is ook besig om 'n boek te skryf oor my lewe en hoe ek ander kan help, die naam van die boek is: My droë lewe," vertel Burger.
Thi Art aan die rol met nuwe geregte
Thi Art verras ons net meer en meer met nuwe geregte op hul spyskaart. Thi Art, wat geleë is...
Namakwaland Blommefees 2017
Vanjaar is dit die tiende keer dat die Namakwaland Blommefees gehou word. Die fees vind plaas by die Gifberg-vakansieoord...
Tehuis se jaarlikse basaar
Die Tehuis vir Bejaardes is tans besig met voorbereiding vir hul jaarlikse Basaar. Dit vind plaas op Saterdag, 26...